ถึงแม้การโอนเงินผ่านธนาคารเพื่อซื้อ Bitcoin จะมีค่าธรรมเนียมเล็กน้อยประมาณ 0.25% เท่านั้น แต่อาจใช้เวลาหลายวันกว่าที่ผู้ใช้จะได้รับ Bitcoin เข้ามาใน Wallet ซึ่งคุณหากใช้บัตรเครดิตหรือบัตรเดบิตในการชำระก็จะสามารถรับ Bitcoin ได้ในทันที แต่ก็ต้องเสียค่าธรรมเนียมในอัตราสูงกว่าอยู่ที่ประมาณ 3% ด้วยกัน
อย่างไรก็ตามสิ่งสำคัญที่ผู้ใช้ควรทราบคือ กระบวนการเก็บค่าธรรมเนียมที่ใช้นั้นเรียกว่า “ค่าธรรมเนียมแบบไดนามิก” หมายความว่าค่าธรรมเนียมที่เรียกเก็บต่อรายการอาจแตกต่างกันไปตามปัจจัยต่าง ๆ ไม่ว่าจะเป็นขนาดธุรกรรม และเงื่อนไขของเครือข่าย ณ เวลาที่ทำรายการ ที่อาจส่งผลกระทบอย่างมากต่ออัตราค่าธรรมเนียม โดยการยืนยันรายการธุรกรรมจะดำเนินการผ่านนักขุดเท่านั้น ซึ่งพวกเขาจะใช้คอมพิวเตอร์สมรรถนะสูงในการประมวลผลเพื่ออนุมัติรายการธุรกรรม ยิ่งไปกว่านั้นนักขุดส่วนใหญ่จะประมวลผลรายการธุรกรรมที่มีค่าธรรมเนียมสูงสุดก่อน เนื่องจากมันเป็นประโยชน์ในทางการเงินสำหรับพวกเขา หมายความว่า Wallet จะลำดับความสำคัญของรายการธุรกรรมด้วยอัตราค่าธรรมเนียม ซึ่งลูกค้าสามารถกำหนดค่าธรรมเนียมให้มีอัตราสูงได้หากต้องการให้รายการธุรกรรมดำเนินไปอย่างรวดเร็ว และใช้เวลาน้อยที่สุด แต่อย่างไรก็ตามหากลูกค้ากำหนดค่าธรรมเนียมต่ำเกินไป อาจทำให้การโอนหรือรายการธุรกรรมนั้นล่าช้าหรือถูกปฏิเสธได้เช่นเดียวกัน